32006D0491
L 194/29
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 27 юни 2006 година
за определяне за Генералния секретариат на Съвета на органа по назначаване и на органа по сключване на договори за назначаване на служба
(2006/491/ЕО, Евратом)
СЪВЕТЪТ НА ЕВРОПЕЙСКИЯ СЪЮЗ,
като взе предвид Правилника за длъжностните лица на Европейските общности и Условията за работа на другите служители на Европейските общности, определени с Регламент (ЕО, Евратом, ЕОВС) № 259/68 на Съвета (1), и по-специално член 2 от този правилник и член 6 от тези условия,
като има предвид, че:
(1)
Съгласно член 207, параграф 2, първа алинея от Договора за ЕО и член 121, параграф 2, първа алинея от Договора за Евратом, Генералният секретариат на Съвета се ръководи от генерален секретар, върховен представител за общата външна политика и политика за сигурност (наричан по-долу „Генерален секретар“), подпомаган от заместник-генерален секретар, отговорен за управлението на генералния секретариат.
(2)
Съгласно членове 28 и 41 от Договора за ЕС разпоредбите на член 207 от Договора за ЕО се прилагат по отношение на областите, посочени в дялове V и VI от Договора за ЕС.
(3)
След като влезе в сила Регламент (ЕО, Евратом) № 723/2004 на Съвета от 22 март 2004 г., който изменя Правилника за длъжностните лица на Европейските общности и Условията за работа на другите служители на Европейските общности (2), който, между другото, промени структурата на кариерите за длъжностните лица и на другите служители на Европейските общности, трябва да бъде прието ново решение, което да определи за генералния секретариат на Съвета органа, оправомощен да назначава (наричан по-долу „назначаващ орган“) и органа, оправомощен да сключва договори за наемане на работа, и следва да бъде отменено Решение 1999/692/ЕО, ЕОВС, Евратом на Съвета от 20 октомври 1999 г. за определяне на орган за назначаване за Генералния секретариат на Съвета (3),
РЕШИ:
Член 1
Правомощията на органа по назначаване, предоставени му в Правилника за длъжностните лица и правомощията на органа по сключване на договори за назначаване на служба, предоставени му в Условията за работа на другите служители, се упражняват:
а)
от Съвета, що се отнася до Генералния секретар и заместник-генералния секретар;
б)
от Съвета, по предложение на Генералния секретар, за прилагане на членове 1а, 30, 34, 41, 49, 50 и 51 по отношение на генералните директори; Генералният секретар може да делегира това правомощие на заместник-генералния секретар;
в)
от Генералния секретар в останалите случаи; Генералният секретар може да делегира това правомощие на заместник-генералния секретар.
Заместник-генералният секретар може да делегира на Генералния директор на администрацията всички или част от правомощията, които Генералният секретар му е делегирал по отношение на прилагането на Условията за наемане на други служители, както и по отношение на прилагането на Правилника за длъжностните лица от функционална група AST. Не могат да се делегират правомощията, които са му били делегирани, за назначаване и приключване на службата на длъжностните лица, и за назначаване на другите служители.
Член 2
Решение 1999/692/ЕО, ЕОВС, Евратом се отменя.
Член 3
Настоящото решение влиза в сила в деня на приемането му.
Член 4
Настоящото решение се публикува в Официален вестник на Европейския съюз.
Съставено в Люксембург на 27 юни 2006 година.